28. Situationen i Georgien (afstemning)
Forslag til fælles beslutning
Før afstemningen om punkt 9
Marie Anne Isler Béguin
(FR) Hr. formand! Under punkt 9 vil jeg gerne erstatte:
(EN) "bifalder de georgiske myndigheders vilje til at lade internationale observatører overvåge valget" med "bifalder de georgiske myndigheders opfordring til internationale observatører til at overvåge valget".
(EN) Dette gør teksten til en nærmere reflektion over, hvad der faktisk foregår.
(Parlamentet vedtog det mundtlige ændringsforslag)
Før afstemningen om ændringsforslag 4
Vytautas Landsbergis
(EN) Hr. formand! I slutningen af den tekst, der foreslås indsat efter punkt 10, som er på afstemningslisten under ændringsforslag 4, er formuleringen "på Ruslands eget initiativ" for uspecifik. Er dette initiativ godt eller dårligt? Jeg foreslår derfor, at det defineres ved at indsætte ordet "beklagelige", hvilket giver "Ruslands eget beklagelige initiativ...". Jeg beder medlemmerne støtte denne præcisering.
Formanden
Hr. Landsbergis, vi beder Dem venligst præcisere, om De taler om punkt 10 eller ændringsforslag 4.
Vytautas Landsbergis
(EN) Hr. formand! I henhold til afstemningslisten skulle det komme efter punkt 14. Det er punkt 14a, hvilket er ændringsforslag 4 af hr. Gahler m.fl.
Formanden
Det er klart nu. Mange tak.
(Parlamentet vedtog det mundtlige ændringsforslag)
Før afstemningen om betragtning D
Marie Anne Isler Béguin
(FR) Hr. formand! Jeg ville gerne, stadigvæk med det formål at tydeliggøre, tilføje termen police før security forces, således at teksten får følgende ordlyd:
(EN) "der henviser til, at seks dages oppositionsmøder brød ud i vold, da politiets sikkerhedsstyrker" osv.
(Parlamentet vedtog det mundtlige ændringsforslag)
Før afstemningen om betragtning G
Marie Anne Isler Béguin
(FR) Hr. formand, mine damer og herrer! Stadigvæk af hensyn til tydeligheden og af hensyn til en igangværende undersøgelse ville jeg gerne slette henvisningen til 90 % og altså slette ordene
(EN) "op til 90 %" og erstatte det med "del", så der kommer til at stå "med en del af stationens ...", osv.
(Parlamentet vedtog det mundtlige ændringsforslag)
Før afstemningen om betragtning H
Marie Anne Isler Béguin
(FR) Hr. formand! Den georgiske forfatning indeholder termerne "folkeafstemning" og "høring af folket", som imidlertid ikke har samme betydning. Jeg foreslår derfor, at termen "folkeafstemning" erstattes med termen "høring af folket", således at vi følger den georgiske forfatning.
(Parlamentet vedtog det mundtlige ændringsforslag)
Efter afstemningen om betragtning J
Hannes Swoboda
(DE) Hr. formand! Eftersom der også var sociale årsager til de nylige begivenheder, bør vi i det mindste i en neutral form henvise til disse. Mit mundtlige ændringsforslag lyder derfor: "der henviser til, at Georgiens økonomiske og sociale reformer bør højne levestandarden for den brede befolkning".
(Parlamentet vedtog det mundtlige ændringsforslag)
